Here is a page extracted from Wikipedia that may contain CSS, HTML, and a lot of unformatted text.

Title: Olympiakos BC
Content: Olympiacos (tarėms Olīmpijakos) - Piriejė (Graikėjė) miesta krepšėnė kuomanda, vėina stėpriausiu Graikėjės ė Euruolīgas kuomandu. Ikorta 1931 metās. Onkstiau kuomandā vaduovava lietovis Juonis Kazlauskis, vuo kuomanduo žaidė lietovē Renalds Seibutis ė Eurelėjos Žukauskis. Olympiacos tēpuogė tor fotbuola ė tėnklėnė kuomandas.

Istuorėjė 

Kuomanda bova ikorta 1931 metās. 1949 metās kuomanda pėrma karta palėka Graikėjės čempijuonė. Vieliau kuomanda dar aštounis kartus palėka Graikėjės čempijuonė. Paskotėnis karts bova 2022 metās. 1997 metās bova prigauta ispudėngiausė tou čieso pergalė - laimieta Euruolīga. Vieliau kuomanda ėšgīvena nousmoki, ėlga laika čīstā nieka nelaimiejė. 2004 metās finansiniu smagomu mūčījama kuomanda pradiejė treniroutė lietovis Juonis Kazlauskis, ale tās metās tēpuogė anam nieka nepavīka padėrbtė, kuomanda Graikėjes līguo ožjiemė tėktās aštonta vėita, vuo Euruolīguo ėškrėta pu pėrmuojė etapa. Prait sezuon ekipa pradiej su strategėje ka rek žiuriet i ateit. I prisipėrk daug jaunu krepšininku, bet kuomandas vaduova suprata, ka rek jau patīrosiu žaidieju, diutuo bova i keli šėlt i šalt mata žaidieja. Strategėjė pasiteisėn - kuomanda tap Graikėjės čempijuonė, o Euruolīguo tik per plauka nepatek i finala ketverta. Pu sezuona kuomanda palėka vīr. treneris Juonis Kazlauskis, bat anū pakeit vėins tituluotiausiu Euruopas treneriu - žīds Pini Geršuons, kuomanda nusipėrk laba daug rīškiū superžvaizdiū (tarp anū lietovi Arvīd Macijauski.

Prigavėmā 

 1949, 1960, 1976, 1978, 1993-1997, 2012, 2015-2016, 2022-2023 metās palėka Graikėjes čempijuonė
 1976-1978, 1980, 1994, 1997, 2002, 2010, 2011, 2022 laimiejė Graikėjes supertaurė
 1997, 2012, 2013 metu Euruolīgas čempijuonā.

Kuomanduo bovė lietovē 

 2004-2006 metās kuomandā vaduovava Juonis Kazlauskis
 2004-2006 metās kuomandas pėzėnė parengėma trenerio dėrba lietovis Alvīds Pazdrazdis
 2005-2006 metās kuomanduo žaidė Renalds Seibotis
 2005-2006-04 komanduo bova, ale pu traumas nabžaidė Eurelėjos Žokauskis
 1997-1998 metās "Olympiacos" atstuovava Artūrs Karnišovs.

Nūruodas 
 Oficēlė svetainė - krepšėnis
 Oficēlė svetainė - fotbuols
 Oficēlė svetainė - Οlympiacos S.F.P.

Krepšėnė komandas